laion/Wikipedia-Exotic huggingface dataset:
פיתוח עץ

"פיתוח עץ" או "תחריט עץ" (באנגלית: Wood engraving) היא טכניקת הדפס שבמסגרתה חורט האמן דימוי בבלוק עץ, ולאחר מכן מודפסת הגלופה בטכניקה של דפוס בֶּלֶט. טכניקת פיתוח העץ התפתחה מטכניקת חיתוך העץ במהלך המאה ה-18 באירופה. אמנים כגון תומאס ביואיק (Bewick) החלו להשתמש בלוחות עץ קשים, עשויים מעצים כגון אֶשְׁכְּרוֹעַ (boxwood), אגס או דובדבן, על מנת ליצור דימויים המאופיינים בפרטים רבים ועדינים, ובניגודיות גבוהה בין האזורים המודפסים לבין משטחי הנייר שלא הודפסו. השימוש בסוג עץ כזה מבדיל את פיתוח העץ מחיתוך העץ. השימוש בעץ קשה גרר גם שימוש בכלי חיתוך ומַפְסָלוֹת שונות, כגון חֶרֶט (burin), שיצרו קו שונה מן המשטחים האופייניים לחיתוך העץ.[דרושה הבהרה] בטכניקת פיתוח העץ חורט האמן דימוי אל תוך גוש ("בלוק") של עץ. לאחר שהושלמה הגלופה מורחים עליה צבע דפוס בעזרת גלגלת. הצבע נצמד רק לפני השטח של הבלוק, ואילו במגרעות, בשקעים ובנקבים הצבע איננו נתפס. לאחר מכן מצמידים אל לוח ההדפסה גיליון נייר ומדפיסים את הדימוי בעזרת מכבש או בהדפסה ידנית. חוזקו של העץ מאפשר להדפיס עותקים רבים מן הגלופה, ללא שחיקה רבה שלה. על כן, הרבו להשתמש בטכניקה זו בהדפסה של איורים עבור כתבי עת ובעיטור ספרים – עד לשלהי המאה ה-19, אז החלו להשתמש בטכניקות של דפוס אופסט עבור הדפסת כמות גדולה של עותקים. כיום משמשת הטכניקה בעיקר אמנים היוצרים הדפסים אמנותיים. מדיה וקבצים בנושא פיתוח עץ בוויקישיתוף פיתוח עץ, באתר אנציקלופדיה בריטניקה (באנגלית) חריטת עץ, דף שער בספרייה הלאומית ערך זה הוא קצרמר בנושא אמנות. אתם מוזמנים לתרום לוויקיפדיה ולהרחיב אותו.
עונת 2008 בליגת העל הרוסית בכדורגל

עונת 2008 בליגת העל הרוסית בכדורגל הייתה העונה השישית של הפרמייר-ליג הרוסי במתכונתו החדשה והעונה ה-17, מאז 1991. לראשונה מזה 14 שנה נערכו משחקי כדורגל רשמיים בעיר גרוזני שבצ'צ'ניה. טרק גרוזני הורשתה לארח את משחקי הבית שלה באצטדיון בעיר ולא בעיר פיאטיגורסק, כפי שעשתה מאז פרוץ מלחמת צ'צ'ניה הראשונה. לאלופת המדינה הוכתרה רובין קאזאן, שזכתה באליפות הליגה 3 מחזורים לסיום. עונה שנייה ברציפות שבאליפות זכתה קבוצת כדורגל לא מוסקבאית. בנוסף, לראשונה בתולדותיהן הודחו לוצ'-אנרגיה ולדיווסטוק ושיניק ירוסלבל מהליגה הבכירה. בשל השתתפות נבחרת רוסיה בכדורגל בחצי גמר יורו 2008, האליפות נפתחה ב-14 במרץ 2008 ויצאה לפגרה ב-16 במאי עד ה-2 ביולי ונמשכה עד ה-23 בנובמבר.      אלופה      סגנית האלופה      מקום שלישי      הדחה לליגת המשנה הרוסית משחק הסופר קאפ הרוסי 2008 הפגיש בין אלופת רוסיה 2007 זניט סנקט פטרבורג ומחזיקת הגביע הרוסי בכדורגל 2007/2008 לוקומוטיב מוסקבה. המשחק נערך ב-9 במרץ 2008. הטורניר סימן את פתיחת עונת 2008 וזכתה בו זניט סנקט פטרבורג לאחר שגברה על יריבתה בתוצאה 2:1. נערכו 240 משחקים, 165 מהם (68.75% מהמשחקים) הסתיימו בניצחון של אחת הקבוצות, מהם ב-94 משחקים (56.97% מהמשחקים) הסתיימו בניצחון הקבוצה המארחת, ב-71 משחקים (43.03% מהמשחקים) ניצחו הקבוצות האורחות. ב-31 משחקים (19.79% מסך הניצחונות) הקבוצה המנצחת הייתה בפיגור ברוב המשחק. 75 משחקים הסתיימו בשוויונות (31.25% מסך המשחקים), מהם 30 הסתיימו בתיקו מאופס נטול שערים (12.5% מסך המשחקים). הובקעו 578 שערים בסך הכל, ממוצע של 2.41 למשחק. 311 שערים הובקעו על ידי קבוצות מארחות, 267 שערים על ידי הקבוצות האורחות. 50 שערים הובקעו מבעיטת עונשין. בסך הכל נשרקו 69 בעיטות עונשין, 19 שערים לא הובקעו בפנדל. 1,202 כרטיסים צהובים נשלפו לכל אורך העונה (5.01 בממוצע למשחק). מהם 712 נשלפו בשל משחק אגרסיבי, 410 בשל התנהלות לא ספורטיבית, 44 בניסיון לבלום מתקפה של היריבה, 23 נשלפו בעקבות הפרות מינוריות יותר. בנוסף השופטים שלפו 68 כרטיסים אדומים, מהם 48 בעקבות כרטיס צהוב שני, 30 פעמים השחקנים הורחקו בעקבות משחק אלים. מקור: אתר ליגת העל הרוסית. מקור: [1]‏ * הובקע בבעיטת עונשין. ** מהם 5 במדי דינמו. בסך הכל צפו במשחקי העונה — 3,099,451 איש (ממוצע של 12,914 צופים למשחק). מקור: RFPL.org מדיה וקבצים בנושא עונת 2008 בליגת העל הרוסית בכדורגל בוויקישיתוף אלי שווידלר, עם כסף מזומן לא הולכים למגרש כדורגל, באתר הארץ, 10 במרץ 2008 שרון בורנשטיין, ‏כל זה בעונת כדורגל אחת?!, שרון בורנשטיין, באתר גלובס, 30 בדצמבר 2008 מתייחס לצופים באצטדיון לוז'ניקי אחוז הצופים מתייחס לצופים באצטדיון על שם בלימחאנוב אחוז הצופים מתייחס לצופים באצטדיון ארנה חימקי
מיקיטה שבצ'נקו

מיקיטה רוסלאנוביץ' שבצ'נקו (באוקראינית: Мики́та Русла́нович Шевче́нко ; נולד ב-26 בינואר 1993 בהורליבקה) הוא כדורגלן אוקראיני המשחק בעמדות השוער בקבוצת אולקסנדריה מליגת העל האוקראינית ובנבחרת אוקראינה. שבצ'נקו החל את קריירת הכדורגל שלו במועדון הכדורגל בשחטאר דונצק. הוא גדל במחלקת הנוער שלה ובשנת 2009 עלה לקבוצה הבוגרת ומאז, באופן רשמי הוא שחקן הקבוצה מאז. אך בפועל שיחק משחקים בודדים שורות שחטאר. בעונת 2011/2012 הושאל לקבוצת איליצ'בץ מריאופול, אבל גם שם לא זכה להשתתף במשחקי ליגה. לאחר מכן שיחק שתי עונות בשורות זוריה לוהנסק בהשאלה משחטאר. בשנת 2016 חזר לשחטאר. שבצ'נקו שיחק בכל שכבות הגיל של הנבחרות הלאומיות של אוקראינה. ב-2011 שיחק את משחקו הראשון בשורות נבחרת הנוער של אוקראינה. הוא שיחק בנבחרת הנוער במשך שנה וחצי. מנבחרת הנוער המשיך לנבחרת הצעירה. שבצ'נקו זומן לראשונה לנבחרת הלאומית של אוקראינה ב-2014. היה בסגל נבחרת אוקראינה ליורו 2016. עדיין לא שותף באף אחד ממשחקיה הרשמיים של הנבחרת. אליפות אוקראינה : 2016/2017 הגביע האוקראיני: 2016/2017 מיקיטה שבצ'נקו, באתר Transfermarkt מיקיטה שבצ'נקו, באתר Soccerway מיקיטה שבצ'נקו, באתר WorldFootball.net מיקיטה שבצ'נקו, באתר FootballDatabase.eu
ג'ונתן אייזק

ג'ונתן ג'ודה אייזק (באנגלית: Jonathan Judah Isaac; נולד ב-3 באוקטובר 1997) הוא כדורסלן אמריקאי המשחק בעמדות הפאוור פורוורד והסמול פורוורד בקבוצת אורלנדו מג'יק מליגת ה-NBA. שיחק באוניברסיטת המדינה של פלורידה. אייזק נולד ברובע הברונקס שניו יורק, בנה של ג'קי אלן ילידת סנט קיטס, ולו חמישה אחים ואחיות. בגיל 10 עבר עם משפחתו לנייפלס שבפלורידה. לאחר שנתיים בתיכון בעיר מגוריו עבר לבית הספר הבינלאומי בהוליווד שבפלורידה ובשנתו האחרונה למד בפנימיית הספורט אקדמיית IMG בבריידייטון שבפלורידה. בליגת המכללות שיחק בעונת 2016/2017 באוניברסיטת המדינה של פלורידה. הוא סיים את העונה עם ממוצע של 12 נקודות ו-7.8 ריבאונדים למשחק. בתום העונה נבחר לחמישיית שחקני העונה הראשונה בליגת ה-ACC אליה משתייכת פלורידה סטייט. בדראפט ה-NBA‏ 2017 נבחר במקום השישי על ידי אורלנדו מג'יק. פציעה בקרסולו הימני הגבילה את אייזק, ומנעה ממנו לשחק במשך רוב אותה עונה. בעונתו השנייה הפך לשחקן חמישייה קבוע, ותרם 9.6 נקודות ו-5.5 ריבאונדים בממוצע למשחק. ב-1 בינואר 2020 נפצע בברכו השמאלית, ונאלץ להחמיץ את 21 המשחקים הבאים. ב-2 באוגוסט, במשחק השני מאז חזרתו מהפציעה, סבל מקרע ברצועה הצולבת הקדמית של אותה הברך, בגינו הושבת ממשחק עד לסיום עונת 2019/2020. בדצמבר 2020 חתם באורלנדו על הארכת חוזה ל-4 עונות נוספות, החל מעונת 2021/2022, בסך כ-80 מיליון דולר. מדיה וקבצים בנושא ג'ונתן אייזק בוויקישיתוף ג'ונתן אייזק, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN פרופיל, באתר אוניברסיטת המדינה של פלורידה אייזק עבר ניתוח בברכו, באתר אורלנדו מג'יק, 7 באוגוסט 2020 אורלנדו מחתימה את אייזק ופולץ על הארכת חוזה, באתר ESPN,‏ 21 בדצמבר 2020
וילהלם השני, דוכס בוואריה

וילהלם השני, דוכס בוואריה (בגרמנית: Wilhelm II. von Bayern; ‏5 באפריל 1365 - 31 במאי 1417), היה דוכס בוואריה-שטראובינג בין השנים 1404–1417. וילהלם היה קרוי גם וילם השישי, רוזן אנו או וילם הרביעי, רוזן הולנד או וילם החמישי, רוזן זילנד. וילהלם נולד ב-5 באפריל 1365, לאלברכט הראשון, דוכס בוואריה ולמרגרטה מבריג, בתם של לודוויג הראשון, דוכס בריג ואגנס מזאגן. בשנת 1340 איחד סבו לודוויג הרביעי, קיסר האימפריה הרומית הקדושה את דוכסות בוואריה מחדש, ובנוסף לזאת שלט עם סבתו מרגרט השנייה, רוזנת אנו ברוזנויות אנו הולנד וזילנד. לאחר מות סבו בשנת 1347 שלטו אביו אלברכט הראשון, דוכס בוואריה ואחיו בכל הנחלה במשותף, ובשנת 1349 חולקה בחוזה לנדסברגר דוכסות בוואריה מחדש בין האחים, לבוואריה העליונה ובוואריה התחתונה. בשנת 1353 חולקה בוואריה התחתונה בחוזה רגנסבורג לדוכסות בוואריה-לנדסהוט שבה שלט שטפן השני, דוכס בוואריה, ולדוכסות בוואריה-שטראובינג שבה שלטו במשותף אלברכט הראשון ווילהלם הראשון, דוכס בוואריה. אלברכט ווילהלם הראשון לא חילקו ביניהם את הנחלות, אלא וילהלם התמקד בנחלות אמם בארצות השפלה, בעוד אלברכט טיפח את השטחים בבוואריה התחתונה. בשנת 1356 מתה אמם מרגרט השנייה, רוזנת אנו, ובשנת 1357 חלה וילהלם הראשון במחלת נפש, ואלברכט השתלט גם על השטחים בארצות השפלה. בשנת 1385 התחתן וילהלם עם מרגריט מבורגונדי, דוכסית בוואריה, בתם של פיליפ השני, דוכס בורגונדיה ומרגריט השלישית, רוזנת פלנדריה, בעוד אחותו מרגרטה מבוואריה התחתנה עם אחיה של אשתו ז'אן הראשון, דוכס בורגונדיה. בשנת 1404 מת אביו אלברכט הראשון, דוכס בוואריה, ווילהלם ירש את נחלותיו בבוואריה-שטראובינג ובארצות השפלה. בשנת 1408 ניצחו וילהלם וז'אן הראשון, דוכס בורגונדיה בקרב אותיה את לודוויג השביעי, דוכס בוואריה ואזרחי ליאז', שהתמרדו נגד יוהאן מבוואריה, בישוף ליאז'. בשנת 1412 הביס וילהלם את יוהאן החמישי, הלורד של ארקל, וסיפח חלק מנחלותיו לרוזנות הולנד. ב-31 במאי 1417 מת וילהלם בבושן, ולאחר מותו פרץ מאבק ירושה בין בתו יקובה, רוזנת אנו לאחיו יוהאן השלישי, דוכס בוואריה. בשנת 1425 נרצח יוהאן השלישי, ובשנת 1429 פסק זיגיסמונד, קיסר האימפריה הרומית הקדושה בבוררות פרשבורג על חלוקת הדוכסות בין הענפים האחרים של בוואריה, ואילו יקובה, רוזנת אנו קיבלה את הרוזנויות בארצות השפלה, אותם נאלצה למסור בשנת 1432 לפיליפ השלישי, דוכס בורגונדיה. מדיה וקבצים בנושא וילהלם השני, דוכס בוואריה בוויקישיתוף
קים ריינולדס

קים ריינולדס (באנגלית: Kim Reynolds; נולדה ב-4 באוגוסט 1959) היא פוליטיקאית אמריקאית חברת המפלגה הרפובליקנית המכהנת כמושלת איווה. היא האישה הראשונה המכהנת בתפקיד זה. ריינולדס נולדה בשם קימברלי קיי סטרון בסנט צ'ארלס שבמחוז מדיסון באיווה ולמדה בטרורו. לאחר התיכון החלה ללמוד באוניברסיטת המדינה נורת'ווסט מיזורי, אך לא סיימה את התואר הראשון. היא עבדה כעוזרת רוקח ולאחר מכן כפקידה במכון הרישוי של מחוז קלארקי. את הקריירה הציבורית החלה ב-1995 כשנבחרה לגזברית מחוז קלארקי. בתקופה זו התמכרה לאלכוהול, היא נעצרה פעמיים בגין נהיגה בשכרות ונכנסה לתוכנית גמילה. נבחרה פעמיים נוספות לגזברית המחוז וכיהנה סך הכל 14 שנים בתפקיד. במהלך כהונתה שימשה גם נשיאת התאחדות גזברי המחוזות של איווה. ב-2008 נבחרה לסנאט של איווה. ב-2010 הצטרפה לקמפיין הבחירות של טרי ברנסטאד למושל איווה, כמועמדת לתפקיד סגניתו. השניים זכו בבחירות והושבעו לתפקידיהם בינואר 2011. ב-2014 זכו השניים בבחירות לתקופת כהונה שנייה. לאחר מינויו של ברסטאד על ידי הנשיא דונלד טראמפ לשגריר ארצות הברית בסין, מונתה ריינולדס ב-24 במאי 2017 למושלת איווה במקומו. בנובמבר 2018 נבחרה לתקופת כהונה מלאה. ב-1982 נישאה לקווין ריינולדס והם הורים לשלוש בנות. בסוף 2016 סיימה תואר ראשון מאוניברסיטת המדינה של איווה. ביוני 2023 נפגשה עם ראש ממשלת ישראל בנימין נתניהו, לרגל 75 שנה להקמת מדינת ישראל. מדיה וקבצים בנושא קים ריינולדס בוויקישיתוף אתר האינטרנט הרשמי של קים ריינולדס קים ריינולדס, ברשת החברתית פייסבוק קים ריינולדס, ברשת החברתית אקס (טוויטר) קים ריינולדס, ברשת החברתית אינסטגרם קים ריינולדס, סרטונים בערוץ היוטיוב קים ריינולדס באתר מושל איווה קים ריינולדס באתר votesmart.org How Kim Reynolds ascended to Iowa's governorship, ‏desmoinesregister.com‏, 11 בינואר 2017 ביוגרפיה כסגנית המושל באתר מדינת איווה אנה ברסקי, ‏נתניהו נפגש עם מושלת איווה קים ריינולדס, באתר מעריב אונליין, 28 ביוני 2023
איך האדם הקדמון המציא לגמרי במקרה את הקבאב הרומני

אֵיךְ הָאָדָם הַקַּדְמוֹן הִמְצִיא לְגַמְרֵי בְּמִקְרֶה אֶת הַקַּבָּאב הָרוֹמָנִי הוא ספר ילדים ישראלי שחיבר הסופר מאיר שלו, ושיצא לאור בשנת 1993 בהוצאת עם עובד. את הספר אייר יוסי אבולעפיה. בשיחה שנערכה עמו בשנת 2020, בחר מאיר שלו בספר זה כספרו האהוב עליו ביותר מבין הספרים שכתב לילדים, ובכלל כספרו האהוב עליו ביותר. בספר מספר סבא יקיר לנכדו מיכאל על האדם הקדמון, שמאס באכילת שורשים, לטאות ודרדרים, והחליט שהוא רוצה קבאב רומני. מאחר שבימים ההם עוד לא היו רומנים וגם לא היו מסעדות, יצא האדם הקדמון לחפש אחר הקבאב הרומני. הסיפור מתאר את החיפושים הארוכים וגם את הדרך המופלאה שבה נוצר, בסופו של דבר, הקבאב הרומני. בלא להזכיר זאת באופן מפורש, הספר מלמד כי בחיים לעיתים מומצאים דברים חשובים לאו דווקא כתוצאה של תכנון ומחשבה מראש, אלא תוך צירופי מקרים ונסיבות. מה קורא? סופרים בשיחה אישית על ארון הספרים הפרטי שלהם: מאיר שלו עם יובל אביבי
Dançando

Dançando (בעברית: ריקוד) הוא סינגל שהוקלט על ידי הזמרת-יוצרת הברזילאית איווטי סנגלו, בשיתוף הזמרת הקולומביאנית שאקירה, מתוך האלבום Real Fantasia. השיר יצא לאור ב-16 בינואר 2013, כסינגל השני מן האלבום. במצעד הברזילאי הרשמי הגיע השיר אל המקום ה-16, ובמצעדים נלווים שכלולים באותו מצעד הצליח להגיע אל המקום הראשון.} השיר נכתב על ידי דן קמביה ודייווי סאלס, והופק על ידי אלכסנדר לינס. השיר הוא שיתוף הפעולה הראשון של שאקירה עם סנגלו. לשיר לא צולם ווידאו קליפ רשמי, אך במקומו העלתה סנגלו הופעה לערוץ היוטיוב שלה, שבה היא שרה את השיר. בהופעה ניתן לראות את מעריציהן של השתיים, כשהם מחזקים שלטים שבהם הם מביעים את הערכתם כלפיהן. נכון ל-13 ביולי 2018, ההופעה צברה למעלה מ-8 מיליון צפיות. עם יציאתו נכנס השיר היישר אל המקום ה-16 במצעד הרשמי של ברזיל.} סרטון השיר "Dançando" באתר יוטיוב Brazil Hot 100 Airplay : Page 1 | Billboard, Billboard (באנגלית) Ivete Sangalo | Biography, Albums, Streaming Links | AllMusic, AllMusic Ivete Sangalo - Dançando, YouTube מצעד ה-Brasil Regional Recife Hot Songs
ברן ולותין

סיפורם של ברן ולות'יין (באנגלית: The Tale of Beren and Lúthien) הוא ספר רומנטיקה-פנטזיה מאת ג'ון רונלד רעואל טולקין, אשר פורסם בשנת 2017, כ-44 שנים לאחר מותו, ונערך על ידי בנו של טולקין, כריסטופר טולקין. הספר עוסק בסיפורם של האדם ברן והעלפית לותין וסיפור אהבתם, אשר מתרחש בעידן הראשון של הארץ התיכונה, כ-6,500 שנים לפני התרחשות עלילת הספרים "שר הטבעות" ו"ההוביט". טולקין כתב גרסאות רבות על סיפורם של ברן ולותין, וחלקן נמצאות בספר "הסילמריליון". סיפורם של ברן ולותין מוזכר רבות ב"שר הטבעות", בעקבות חשיבותם ותרומתם בסילמרליון. ברן, בנו של ברהיר, חילץ סילמריל מכתר הברזל של מרגות, כמוהר, עבור לותיין, בתו של מלך העלפים תינגול. ידו נגדעה ביד הזאב קרכרות כשהסילמריל אחוז בתוכה ובהמשך הוא נהרג על ידי קרכרות, אך לותיין התחננה לפני מנדוס, וָלָא המוות, שופט המתים, והוא החזירו לחיים, בתמורה לכך שתהפוך לבת-תמותה. ברן ולותיין חיו את חייהם בטול-גאלן באוסיריאנד. ניניהם היו אלרונד ואלרוס. את ההשראה לסיפור האהבה לקח טולקין מסיפור אהבתו לאשתו אדית', ולאחר מותה הוא חרט על מצבת קברה גם את השם לות'יין, ובהמשך נחרט השם "ברן" גם על מצבת קיברו שלו. The Tale of Beren and Lúthien at theonering.net ערך זה הוא קצרמר בנושא ספרים. אתם מוזמנים לתרום לוויקיפדיה ולהרחיב אותו.
המעורר (פירושונים)

האם התכוונתם ל... המעורר – ירחון עברי בעריכת י"ח ברנר שיצא לאור בלונדון המעורר (דרור-ישראל) – פעילות של תנועת דרור-ישראל דער יודישע וועקער – ביידיש: המעורר היהודי, שבועון יידי בעריכת אלעזר רוקח שיצא לאור בסטניסלבוב מעורר – אדם שתפקידו היה להעיר אנשים משנתם כדי שיוכלו להגיע לעבודתם בזמן וועקער – אדם שתפקידו היה להעיר אנשים משנתם כדי שיוכלו להגיע לתפילה בזמן המעורר (סדרת טלוויזיה) המעורר (קומיקס) המעורר (סרט) המעורר (סרט תיעודי) – סרט תיעודי בבימויו של רנן שור
Rabiosa

Rabiosa (באנגלית: Raging, ובעברית: סוער) הוא סינגל שהוקלט על ידי הזמרת הקולומביאנית שאקירה, מתוך אלבומה התשיעי, Sale el Sol. השיר יצא לאור ב-8 באפריל 2011, כסינגל השלישי מתוך האלבום. לשיר יצאו שתי גרסאות; האחת בשפה האנגלית בשיתוף פיטבול, והשנייה בשפה הספרדית בשיתוף אל קאטה. שתי הגרסאות זכו לשבחים ולהצלחה רבה בכל העולם. במצעדים זכה השיר להצלחה רבה גם כן, כאשר נכנס היישר אל המקום הראשון במצעד הספרדי, והפורטוגזי. השיר נכתב על ידי שאקירה, ארמנדו פרז, ואדוארד בלו, והופק על ידי שאקירה, לואיס פרננדו אוצ'ואה, ג'וש אברהם, אוליגי, אל קאטה, וג'ים ג'ונסין. לפני שהחליטה שאקירה כי לסינגל יצאו שתי גרסאות שונות, הוחלט כי עטיפת הסינגל תירשם ללא קרדיט עם כל מי שהשתתף בכל אחת מן הגרסאות השונות שיצאו לשיר. לבסוף, עטיפת הסינגל הציגה את שמו ואת שמה של שאקירה, ואותה כשהיא נשענת על שלג בבגדים קצרים בצבע לבן שמשתלבים יחדיו. הווידאו קליפ הנלווה שצולם לשיר פורסם בסמוך ליציאת השיר כסינגל. בקליפ נראית שאקירה כשהיא משתטה בתוך מועדון ביחד עם בן זוגה. בין לבין ניתן לראותה כשהיא שוחה בבריכת כדורים צבעוניים העשויים מפלסטיק. שני הקליפים שצולמו לשתי הגרסאות מכילות את אותן סצנות, כאשר השוני ביניהם הוא בשורות השיר ששר כל אחד בזמן שהקליפ מתנגן. מונה הצפיות של שני הקליפים כאחד עומד על כ-300 מיליון צפיות. הצלחתו של השיר התמקדה בעיקר באמריקה הלטינית, שם נכנס לעשיריות וחמישיות פותחות מרובות. מידע על היצירה "Rabiosa" באתר מיוזיק בריינז מידע על השיר "Rabiosa" באתר AllMusic סרטון השיר "Rabiosa" באתר יוטיוב Steffen Hung, spanishcharts.com - Shakira feat. Pitbull - Rabiosa, www.spanishcharts.com Scribd, Scribd (באנגלית) Rabiosa - Shakira | Song Info | AllMusic, AllMusic Listen Free to Shakira - Rabiosa Radio on iHeartRadio (באנגלית אמריקאית), נבדק ב-2017-10-20 shakiraVEVO (2011-06-07), Shakira - Rabiosa (English Version) ft. Pitbull, נבדק ב-2017-10-20 Shakira YouTube Statistics and History, kworb.net Steffen Hung, spanishcharts.com - Shakira feat. Pitbull - Rabiosa, spanishcharts.com FIMI - Certificazioni - FIMI, www.fimi.it (באיטלקית) ultratop.be - ULTRATOP BELGIAN CHARTS, ultratop.be amprofon.com.mx/certificaciones.php?item=menuCert&contenido=criterios Certificaciones | Amprofon, ‏2013-09-28 Certificaciones | Amprofon, ‏2013-09-28 Wayback Machine, ‏2012-05-19 Wayback Machine, ‏2012-05-19 Steffen Hung, The Official Swiss Charts and Music Community, www.swisscharts.com Stats: SHAKIRA : The Receipts - Classic ATRL, classic.atrl.net (באנגלית) (ארכיון)
לי-אלין בייקר

לי-אלין בייקר (באנגלית: Leigh-Allyn Baker, נולדה ב-13 במרץ 1972) היא שחקנית ומדבבת אמריקאית. היא ידועה בעיקר בתפקידיה המשניים בסדרות "מכושפות" ו-"ויל וגרייס", בתפקידיה הראשיים בסדרות "גוד לאק צ'ארלי" ו-"חברים בחווה" ובסרט הטלוויזיה "שיער ביום רע". בייקר נולדה ב-13 במרץ 1972 וחייה בילדותה במוריי, קנטקי. היא נשואה למנהל בידור, קית' ג'יימס קאופמן. לזוג שני בנים, גריפין שנולד ב-2009 ובייקר ג'יימס שנולד ב-2012. מדיה וקבצים בנושא לי-אלין בייקר בוויקישיתוף אתר האינטרנט הרשמי של לי-אלין בייקר (באנגלית) לי-אלין בייקר, ברשת החברתית אקס (טוויטר) לי-אלין בייקר, ברשת החברתית אינסטגרם לי-אלין בייקר, במסד הנתונים הקולנועיים IMDb (באנגלית) לי-אלין בייקר, באתר AllMovie (באנגלית) לי-אלין בייקר, באתר Rotten Tomatoes (באנגלית) לי-אלין בייקר, במסד הנתונים הקולנועיים KinoPoisk (ברוסית) "Interview with Leigh-Allyn Baker "Leigh-Allyn Baker Welcomes Son Baker James – Moms & Babies – Moms & Babies - People.com". Celebritybabies.people.com. 2012-09-21. נבדק ב-2013-03-24. "'The 7D' Report for July 7 Disney XD Premiere". Animation Magazine. 25 באפריל 2014. נבדק ב-16 ביוני 2014. {{cite news}}: (עזרה) DisneyChannelPR (3 באפריל 2014). "Kelly Osbourne joins the cast of Disney's The 7D, a contemporary, comedic take on the seven dwarfs, premiering this summer" (הודעה לעיתונות). אורכב מ-המקור ב-17 בדצמבר 2014. {{cite press release}}: (עזרה) "Cat on a Hot Grim Roof". The 7D. Episode 17b. Closing credits. "Gears of War 2 Credits". Microsoft Game Studios. נבדק ב-2014-09-03.
למור עכברי

למור עכברי (שם מדעי: Microcebus) הוא סוג ממשפחת הלמורים הצמריים שבעל-משפחת הלמורים החי במדגסקר. למורים מסוג זה קטנים ביותר ואורכם עד 27 ס"מ. הקטן במיני הסוג - למור ברטה עכברי (Microcebus berthae) הוא הפרימט הקטן בעולם ואורכו 9.2 ס"מ. הם בעלי פרווה עבה ועיניים גדולות והם מותאמים לחיי לילה. כמו רוב הלמורים הם טובים בקפיצות ונעים כך בין העצים. הם פעילי לילה מובהקים. תזונתם מגוונת הן מהחי והן הצומח. הם מעדיפים בעיקר חרקים ופירות וגם צוף. הם חיים ביערות גשם לחים וחלקם גם ביערות יותר חמים כמו יערות של עצי באובב. הם יצורים יחידאים אך שוכנים בחורים בעצים בלהקות. למור עכברי אפור (Microcebus murinus) Microcebus griseorufus Microcebus ravelobensis Microcebus tavaratra Microcebus sambiranensis Microcebus simmonsi למור פטר עכברי (Microcebus myoxinus) למור עכברי רופוס (Microcebus rufus) למור ברטה עכברי (Microcebus berthae) Microcebus lehilahytsara Microcebus jollyae Microcebus macarthurii Microcebus mittermeieri Microcebus lokobensis Microcebus bongolavensis Microcebus danfossi Microcebus arnholdi Microcebus margotmarshae Microcebus gerpi Microcebus tanosi Microcebus marohita Microcebus ganzhorni Microcebus boraha Microcebus manitatra מדיה וקבצים בנושא למור עכברי בוויקישיתוף למור עכברי, באתר ITIS (באנגלית) למור עכברי, באתר NCBI (באנגלית) למור עכברי, באתר Animal Diversity Web (באנגלית) למור עכברי, באתר האנציקלופדיה של החיים (באנגלית) למור עכברי, באתר GBIF (באנגלית)
יחסי עיראק–שוודיה

יחסי עיראק–שוודיה הם יחסי החוץ בין עיראק לבין שוודיה. לעיראק יש שגרירות בסטוקהולם, ושגרירות שוודית חדשה בבגדאד נפתחה בשנת 2009. שוודיה היא אחת התורמות הגדולות ביותר לכוח ההגנה על אנשי האו"ם בעיראק, שהוקם בשנת 2004. שוודיה ביססה במשך שנים רבות את קשרי המסחר עם עיראק. במהלך שנות ה-80 מספר גדול של חברות שוודיות נכחו בעיראק. מאז, לחברות שוודיות רבות קיים ידע רחב היקף על השוק העיראקי, ויש להן מוניטין טוב בתחום. היצוא השוודי לעיראק במהלך השנים האחרונות כלל בעיקר מוצרים הנדסיים. היצוא לעיראק היה כמעט 444 מיליון קרונות שוודיות ב-2008, מהם 384 מיליון קרונות היו עבור מוצרים הנדסיים. היבוא השוודי מעיראק גדל ל-9 מיליון קרונות ב-2008, לאחר גדילה מהשנים הקודמות. מאז 2003, 36,700 עיראקים הגישו בקשות לקבלת מקלט מדיני בשוודיה. שנת השיא הייתה 2007 עם 18,600 בקשות. כ-50 אחוזים מכלל הבקשות למקלט של עיראקים במדינות אירופה, ב-2006 וב-2007, היו בשוודיה. מאז 2003, כ-38,000 עיראקים קיבלו אשרת שהייה בשוודיה; יותר מ-20,000 מהן ניתנו לאחר בקשה למקלט, יותר מ-15,000 לצורך איחוד משפחות, ומעל 1,000 ליישוב מחדש. בסוף יוני 2023 אישרה שוודיה את הצתת הקוראן. לאחר קבלת ההחלטה, פליט עיראקי הצית וקרע את ספר הקוראן סמוך למסגד המרכזי בסטוקהולם. בתגובה לכך, פרצו המוני עיראקים לשגרירות שוודיה הנמצאת בבגדאד. ראש ממשלת עיראק, מוחמד שיאע א-סודאני, הורה לגרש ממדינתו את השגריר השוודי. באותו היום, איימה עיראק כי במידה ושוודיה תאפשר להצית שוב ספר קוראן, היא תנתק את היחסים עמה. שגרירות עיראק בסטוקהולם שגרירות שוודיה בבגדאד "Officiell invigning av ambassaden" [Official opening of the Embassy] (בשוודית). Embassy of Sweden, Baghdad. 24 בפברואר 2010. אורכב מ-המקור ב-2016-03-10. נבדק ב-9 במרץ 2016. {{cite web}}: (עזרה) "Iraq". www.business-sweden.se. אורכב מ-המקור ב-2017-03-05. נבדק ב-2016-02-21. "Embassy of Sweden Baghdad - Trade with Iraq". Swedenabroad.com. 2010-04-14. אורכב מ-המקור ב-2011-12-22. נבדק ב-2011-09-19. ynet והסוכנויות, ארדואן ינקום? שבדיה אפשרה הצתת קוראן מול מסגד, באתר ynet, 28 ביוני 2023 דניאל סלאמה והסוכנויות, מפגין דרך על הקוראן ובעט בו בשבדיה, עיראק גירשה את השגריר: "ננתק יחסים", באתר ynet, 20 ביולי 2023
צדוק בסן

צדוק בַּסָּן (או: באסאן; א' באלול ה'תרמ"ב, 16 באוגוסט 1882 – 26 במאי 1956) היה צלם ירושלמי, מראשוני הצלמים היהודים בארץ ישראל בתקופת היישוב והצלם היהודי הראשון יליד הארץ. צדוק, בן לרב יהושוע השיל יואל בסאן ונכד לרב אליהו שלמה זלמן בסאן, נולד בירושלים ונקרא על שם סב-סבו הרב צדוק בסן מתלמידי הגר"א מווילנה. בצעירותו התנסה בציור דיוקנאות ונופים, למד במוסדות תורניים, ולצד לימודיו למד צילום אצל ויליאם אדלשטיין. בשנת ה'תרס"א (~1901) נישא ללאה שרה בת אפרים ניסן זקס, בת העיר העתיקה בירושלים. ב-1900 הקים את הסטודיו הראשון שלו בעיר העתיקה, ומאוחר יותר הקים את חנות הצילום (ה"צלמוניה") שלו, ברחוב החבשים במרכז ירושלים. הוא התחרה בצלמים הארמנים שפעלו בירושלים לפניו לבדם. רבים מדיוקנותיהם המפורסמים של אישים ביישוב הישן צולמו בידי בסן. ב-1954 מסר בסן לארכיון הציוני המרכזי את ארכיון צילומיו ובו למעלה מ-1,000 צילומים מחמישים שנות צילום בירושלים וסביבותיה. בספטמבר 2005 הוצגה תערוכה מעבודותיו בשם "יתומות", שאצר הצלם וחוקר הצילום הארץ-ישראלי גיא רז, ובה הוצג תיעוד מחיי היומיום של בית היתומות הכללי ע"ש דוד וינגרטן בשכונת קריית משה שצילם בסן מאז הקמת המוסד ב-1902 ועד 1934, צילומי התערוכה לקוחים ברובם מאוסף בוקי בועז לצילום ישראלי, מבשרת ציון. אחותו, גולדה רוזנטל, הייתה מרַפאה ומיילדת ידועה בירושלים. בתה אסתר איטה שטמפפר הייתה אשתו של שלמה יצחק שטמפפר (בנו של יהושע שטמפפר). נכדה בנימין שטמפפר היה ממייסדי נתניה, ונכדתה שושנה הייתה מחלוצות העבודה הסוציאלית בארץ. בין ניניה: פרופ' יהושע בן אריה, פרופ' שאול שטמפפר ופרופ' דוד תמר. יתומות: בית היתומות הכללי ע"ש דוד וינגרטן, ירושלים: תצלומים, 1934–1902 / צדוק בסן; אוצר התערוכה ועורך הקטלוג: גיא רז;, ירושלים : בית האמנים; תל אביב: מוזיאון ארץ ישראל, 2005. מאיר ויגודר, 'צילום והידור: צדוק בסן – צלם החצר של ירושלים', תיאוריה וביקורת 19 (2001), 215–222. (המאמר באתר כתב העת) גיא רז, צלמי הארץ, תל אביב 2003, עמ' 32–33. Vivenne Silver-Brody, "Tsadok Bassan," Documentors of the Dream: Pioneer Jewish Photographers in the Land of Israel, 1890–1933, Jerusalem: Magnes Press, Hebrew University of Jerusalem, 1998, pp. 91 ff. מדיה וקבצים בנושא צדוק בסן בוויקישיתוף צדוק בסן, באתר מרכז המידע לאמנות ישראלית, מוזיאון ישראל דוד תדהר (עורך), "צדוק בסן", באנציקלופדיה לחלוצי הישוב ובוניו, כרך א (1947), עמ' 1454 ירושלם יום-יום: אלבום תמונות (ידיעה על אלבום תמונות ששלח בסן לנציב העליון הבריטי), דואר היום, 12 ביוני 1925 גלריית צלמי ירושלים על שם צדוק בסן, מכללת הדסה צילומים שיצר צדוק בסן, באתר הגלריה על שמו צדוק בסן, דף שער בספרייה הלאומית אוסף תצלומים לארכיון הציוני בירושלים, הצופה, 23 באוגוסט 1954. ברחבי המדינה: הצלם הירושלמי הותיק..., הַבֹּקֶר, 23 באוגוסט 1954. דוד תמר, "שריד מאש: לדמותו של הגאון רבי יחיאל יעקב ויינברג זצ"ל", קובץ הציונות הדתית ג (תשס"א), עמ' 385 (המאמר הופיע גם בספר אשכולות תמר, הוצאת ראובן מס, תשס"ב).